Når U/21-landsholdet tirsdag den 20. november spiller landskamp mod Slovenien på Aalborg Stadion er det samtidig den sidste landskamp, holdet spiller i år. Landsholdstræner Keld Bordinggaard betegner kampen mod Slovenien som svær, og der skal da også point på kontoen, hvis håbet om en plads i play-off kampene i oktober 2008 skal bevares! Aalborg Events kan se tilbage på dette års samarbejde med DBU med både glæde og stolthed. Der har været en overraskende stor publikumsinteresse for U/21-landskampene, og de er blevet et yndet mål for region Nordjyllands fodboldklubbers juniormedlemmer og skoleklasser. DBU udtrykker samtidig stor tilfredshed med forholdene i Aalborg.

Referat:
U/21-landsholdet sætter punktum for et succesfuldt første år